**Проект!**

**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПОСТАНОВЛЕНИЕ №**

**от …............... 2014 година**

ЗА одобряване на допълнителни разходи по бюджета на

Министерството на външните работи за 2014 г.

### МИНИСТЕРСКИЯТ СЪВЕТ

**ПОСТАНОВИ:**

Чл. 1. (1) Одобрявa допълнителни разходи по бюджета на Министерството на външните работи за 2014 г. в размер на 57 881 лева за реализиране на 2 проекта в Република Македония по линия на международното сътрудничество за развитие - проект на община Щип „Мост за пешеходци на река Отиня” на стойност 29 337 лева и проект на Специално основно училище за деца със забавено развитие „Д-р Златан Сремец” в Скопие „ Спортна площадка и корекционно-обучителна зала за образователна и рехабилитационно-спортна дейност” на стойност 28 544 лева.

(2) Разходите по  ал. 1 да се осигурят за сметка на предвидените средства по централния бюджет за 2014 г. за официална помощ за развитие.

Чл. 2. Организирането, координирането и реализирането на проектите по чл. 1 се възлага на министъра на външните работи.

Чл. 3. (1) Със сумата по чл.1, ал. 1 да се променят разходите по политика в областта на активната двустранна и многостранна дипломация, бюджетна програма „Международно сътрудничество” по бюджета на Министерството на външните работи за 2014 г.

(2) Със сумата по чл.1, ал. 1 да се увеличат показателите по чл. 10, ал. 3 от Закона за държавния бюджет на Република България за 2014 г.

Чл. 4. Министърът на външните работи да извърши налагащите се промени по бюджета на Министерството на външните работи за 2014 г. и да уведоми министъра на финансите.

Чл. 5. Министърът на финансите да извърши произтичащите от чл. 1 промени по централния бюджет за 2014 г.

ЗАКЛЮЧИТЕЛНИ РАЗПОРЕДБИ

§ 1. Постановлението се приема на основание чл. 109, ал. 3 от Закона за публичните финанси.

§ 2. Изпълнението на постановлението се възлага на министъра на външните работи.

§ 3. Постановлението влиза в сила от датата на обнародването му в „Държавен вестник”.

**МИНИСТЪР-ПРЕДСЕДАТЕЛ:**

**ПЛАМЕН ОРЕШАРСКИ**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**НИНА СТАВРЕВА**

**ПОСТОЯНЕН СЕКРЕТАР НА МВнР:**

**ГЕОРГИ ДИМИТРОВ**

**ДИРЕКТОР НА ДИРЕКЦИЯ “Правна” НА МВнР:**

**Красимир божанов**